open-index/open-wikipedia-markdown huggingface dataset:
Lutepää

**Lutepää** je dedina vo východnom Estónsku, v obci Värska v kraji Pőlvamaa. Leží v oblasti lesov a jazier na rusko-estónskej hranici, ktorá sa v tejto oblasti viacnásobne vlní. Obec sa nachádza na ceste medzi obcami Värska a Saatse, zvláštnosťou je, že aj keď je estónskym sídlom, dostupná je jedine cez územie Ruska. Nie sú potrebné ruské víza, no je zakázané na tejto ceste zastavovať. Obec, podobne aj celá oblasť na hraniciach Estónska a Ruska, je obývaná národom Setu. Geografické súradnice obce sú: 57° 55' severnej geografickej šírky a 27° 43' východnej geografickej dĺžky.

Kategória:Enklávy v Európe
Kategória:Sídla v Estónsku
Archelon

thumb
**Archelon**, čo v preklade znamená *stará korytnačka*, je vyhynutý rod skrytokrkých morských korytnačiek z čeľade Protostegidae, ktorý existoval pred 70-65 mil. rokov, počas vrchnej kriedy, a ktorý zahŕňa 1 druh. *Archelon* sa vyskytovala na území dnešnej Južnej Dakoty a Kansasu (USA).

## Telesné znaky
Archelon je najväčšou známou korytnačkou: merala priemerne 3 až 4 m. Telo nemala chránené ťažkým pancierom. Namiesto panciera disponovala kostennými trámami, ktoré boli pravdepodobne prekryté hrubou a pružnou kožou. Táto korytnačka mala mohutné veslovité končatiny, ktorými sa poháňala pod vodou. Archelon sa pravdepodobne živila medúzovcami. Zaživa mohla vážiť až 1,5-2,2 tony. Najväčšia fosília tohto druhu bola objevená roku 1970 v Južnej Dakote: merala vyše 4 metre s rozpätím plutiev až 5 metrov.

## Druhy
* *Archelon ischyros*

## Iné projekty

Kategória:Protostegidae
Bílsko

**Bílsko** môže byť:

* obec v Česku v okrese Olomouc, pozri Bílsko (okres Olomouc)
* obec v Česku v okrese Strakonice, pozri Bílsko (okres Strakonice)
Biała

**Biała** (z ) môže byť:

## Mestá
* mesto v Poľsku, v Sliezskom vojvodstve, pozri Bielsko-Biała
* mesto v Poľsku, v Opolskom vojvodstve, pozri Biała Prudnicka
* mesto v Poľsku vo Varmsko-mazurskom vojvodstve, pozri Biała Piska
* mesto v Poľsku v Lublinskom vojvodstve, pozri Biała Podlaska
* mesto v Poľsku v Lodžskom vojvodstve, pozri Biała Rawska

## Rieky
* rieka na severovýchode Poľska, prítok rieky Supraśl, pozri Biała (Supraśl)
* rieka v Poľsku, prítok Visly, pozri Biała (Visla)
Zoznam miest v Maďarsku

Tento článok obsahuje zoznam miest v Maďarsku podľa počtu obyvateľov.

## Abecedný zoznam niektorých [[Maďarsko|maďarských]] miest
* Baja
* Balassagyarmat (Balážske Ďarmoty)
* Békéscsaba (Békešská Čaba)
* Budapešť
* Cegléd
* Csurgó
* Debrecen (Debrecín)
* Dunakeszi
* Dunaújváros (Dunajské Nové Mesto)
* Jáger (Eger)
* Ostrihom (Esztergom)
* Gödöllő
* Győr (Ráb)
* Gyula
* Hatvan
* Hódmezővásárhely
* Jászberény
* Karcag
* Kazincbarcika
* Kecskemét
* Kiskunfélegyháza
* Kiskunhalas
* Komárom (Komárno)
* Kőszeg (Kysak)
* Makó (Makov)
* Mátészalka
* Miskolc (Miškovec)
* Mohács (Moháč)
* Mosonmagyaróvár (Uhorské Staré Hrady)
* Nagykanizsa (Veľká Kaniža)
* Nyíregyháza (Níreďháza)
* Orosháza
* Ózd
* Pécs (Päťkostolie)
* Salgótarján (Šalgov-Tarjany)
* Sárospatak (Blatný Potok)
* Sátoraljaújhely (Nové Mesto pod Šiatrom)
* Siófok
* Sopron (Šopron)
* Székesfehérvár (Stoličný Belehrad)
* Szekszárd
* Svätý Ondrej (Szentendre)
* Szentes
* Szolnok
* Szombathely (Kamenec)
* Tata
* Tatabánya
* Tiszaújváros
* Vác (Vacov)
* Várpalota
* Veszprém (Vesprém) 
* Visegrád (Vyšehrad)
* Zalaegerszeg


Maďarsko
Mestá
Indie rock

**Indie rock** si vzal svoje meno zo slova „*independent – nezávislý*“. Tento názov žánru popisuje životný postoj kapiel a ich spôsob tvorby (*urob si sám*) a ich zastupovanie malými, nízko nákladovými vydavateľstvami.

Ako taký je žáner indie rock otvorený experimentom so zvukmi, rytmikou, emóciami a textami a nesnaží sa v prvom rade zapáčiť mainstreamovému publiku. Viac ako o zisk sa zaujíma o osobný vkus a názory.

Jeho korene siahajú k Bigbeatu,Britskému a Americkému undergroundu a alternatívnemu rocku 80-tych rokov a jeho vznik pramení z potreby separácie sa od značne spopularizovaného (napr. Nirvana) Grunge, ktorý sa, chtiac- nechtiac nevyhol svojej komercializácii. 

Indie rock  a stredný prúd sú nezľučiteľné hlavne preto, lebo indie je príliš vrtošivý, čudácky, surový a drsný, precitlivelý, s intímnymi textami a neotesanými melódiami. V 90tych rokoch sa indie rock ďalej rozčlenil na rôzne sub-žánre (indie pop, dream pop, noise-pop). 

## Skupiny
* Florence and the Machine
* Built to Spill
* Kings of Leon
* Animal Collective
* Pyrrhura
* Arctic Monkeys
* Bloc Party
* Blonde Redhead
* Dave Brannigan
* Death Cab for Cutie 
* The Dodos
* The New Pornographers
* Enon
* Franz Ferdinand
* HEALTH
* The Hives
* Yo La Tengo
* Liam Finn
* The Libertines
* Lightning Bolt
* Mando Diao
* Papyllon
* MGMT
* The Moi Non Plus
* M83
* No Age
* PRE
* The Prostitutes
* Razorlight
* Scissorhands
* Sebadoh
* The Slots
* The Strokes
* Sonic Youth
* Sunshine
* UNKLE
* The Veils
* The Fake tapes
* The Bravery
* Interpol
* Editors
* Lovejoy
* The Kooks
* Glasswall
* The Killers
* 27
* Jóvilágvan
* The Subways
* The Wombats
* Lykke Li
* Bombay Bicycle Club
* Tenth Avenue North
* Kaiser Chiefs
* O. Children
* Cage The Elephant
* Jupiter One
* Klaxons
* Modest Mouse
* My Jerusalem
* Palma Violets
* Pop Levi
* Spector
* Tame Impala
* The Drums
* The Black Keys
* The Bots
* The Fratelis
* The Pixies
* Wohnout
* Malajube
* Beecake

## Slovenské skupiny
* Billy Barman
* Korben Dallas
* Vetroplach
* Le Payaco
* Pán Thomson
* Walter Snitzellson
* Papyllon
* Fresh Out Of The Bus
* Brajgel
* Bez ladu a skladu


Kategória:Punkrockové hudobné žánre
Kategória:Rockové hudobné žánre
Kategória:Alternatívny rock
Masiakasaurus

**Masiakasaurus** bol malý, približne dva metre dlhý dravý dinosaurus. Známy je z pozostatkov niekoľkých jedincov, ktoré zahŕňajú približne 40% kostí kostry. Žil pred 70 až 65 miliónmi rokov na území dnešného Madagaskaru. Jediný druh je **Masiakasaurus knopfleri**.

## Opis
Masiakasaurus bol výzorom, nerátajúc modifikované čeľuste, takmer typickým menším dravým dinosaurom. Jeho poznávacím znakom boli zuby, ktoré boli v prednej časti čeľustí nadmerne dlhé a vysunuté smerom dopredu. Ohnutý rypák ešte umocňoval netypický vzhľad hlavy tohto dinosaura.

Predpokladá sa, že tvar čeľustí Masiakasaura bol prispôsobením na lov rýb alebo hadov.

## Meno
Masiakasaurus dostal druhové meno po Markovi Knopflerovi zo skupiny Dire Straits. Paleontológovia odkrývajúci pozostatky Masiakasaura mali totiž dojem, že pri počúvaní jeho hudby nachádzali viac fosílií.

## Galéria

Súbor:Masiakosaurus skull FMNH.jpg|Lebka Masiakasaura


## Referencie

## Pozri aj
* Deltadromeus
* Noasaurus

Kategória:Ceratosauria
Kategória:Kriedové dinosaury
Kategória:Dinosaury z Afriky
Bielsko

thumb|Zámok kniežat Sulkovských v Bielsku
**Bielsko** (čes. *Bílsko*, poľ. *Bielsko*, nem. *Bielitz*) je poľské historické mesto v sliezskom Těšínsku. Bolo založené v 2. polovici 13. storočia na soľnej ceste z Krakova do Těšína a ďalej na Moravu. V 16. storočí v meste prekvitali remeslá, predovšetkým súkenníctvo. V roku 1572 sa mesto stalo centrom slobodného stavovského panstva Bílsko. V 20. rokoch 17. storočia tu pôsobil Juraj Tranovský. V období protireformácie si mesto obhájilo výrazne luteránský charakter a zostalo významným centrom evanjelickej cirkvi i po vydaní tolerančného patentu, v roku 1867 bol v meste založený evanjelický učiteľský seminár. V Rakúsko-Uhorsku zohrávalo úlohu priemyselného centra, mesto bolo výrazne nemecké, žila tu aj početná židovská komunita. Po rozdelení Těšínska v roku 1920 pripadlo mesto Poľsku. Od 1. januára 1951 bolo Bielsko spojené s malopoľskou Białou, s ktorou dnes tvorí mesto Bielsko-Biała.

## Iné projekty

Kategória:Bielsko-Biała
Zoznam miest v Rakúsku

Tento článok obsahuje zoznam miest v Rakúsku.

## Obce nad 10 000 obyvateľov
Nasledujúce zoznamy obsahujú všetky obce v Rakúsku s najmenej 10 000 obyvateľmi a mestá v geografickom slova zmysle, ktoré nemusia mať nutne oficiálny status mesta. Udané počty obyvateľov odrážajú výsledky sčítania z 15. mája 1991 a 2001 a Statistik Austria z 1. januára 2004. Počty obyvateľov sa týkajú súčasných mestských oblastí. Z časti neobsahuje predmestia, napríklad pri Kremsi, z časti ale obsahuje i susediace oblasti, ako pri Wolfsbergu. Okrem toho je uvedená aj spolková krajina, v ktorej sa obec nachádza. Zoznam je zoradený podľe počtu obyvateľov zostupne.

Najväčšia obývaná oblasť Rakúska je s veľkým odstupom metropolitná oblasť Viedeň s počtom obyvateľov 2 067 651 (stav k roku 2005). Koncentruje v sebe celú štvrtinu obyvateľov krajiny.

### Aglomerácie Rakúska

*Stav k roku 2001.*

## Obce s postavením mesta
Zoznam obsahuje všetky obce v Rakúsku s postavením mesta v abecednom poradí. Počty obyvateľov sú k roku 2001.

:1Postavenie mesta dostal iba Drosendorf
:2Ako statutárne mestá nie sú priradené k žiadnemu okresu.

## Zlúčené a bývalé mestá v Rakúsku

:1odobraný status mesta, stalo sa z neho mestečko
:2odobraný status mesta
:3Ako štatutárne mestá nie sú priradené k žiadnemu okresu

## Mestá v južnom Tirolsku

## Iné projekty

## Pozri aj
* Zoznam obcí v Rakúsku

## Externé odkazy v nemčine
* Statistik Austria
* World Gazetteer – Aktuálne počty obyvateľov rakúskych miest
* City Population – Historické počty obyvateľov rakúskych miest
* Zoznam zaujímavých odkazov k najväčším rakúskym mestám 
* Mapy a plány miest v Rakúsku 

Mestá
Rakúsko
Koks

thumb|Koks

**Koks** je pevný, uhlíkatý zvyšok získaný z nízkopopolového, nízkosírneho čierneho uhlia, z ktorého sú odstránené prchavé zložky v koksárenskej batérii s obmedzeným prístupom kyslíka v teplotách okolo 1&nbsp;000&nbsp;°C. Pri procese tiež vzniká kamenouhoľný decht, čpavok, ľahké oleje a svietiplyn. Koks sa používa ako palivo a ako redukčné činidlo o. i. vo vysokej peci. Koks z uhlia je šedý, tvrdý a pórovitý. Má výhrevnosť 29,6&nbsp;MJ/kg.

*Petrolejový koks* je pevný zvyšok získaný rafináciou ropy. Obsahuje ale príliš veľa nečistôt na to, aby mohol byť využívaný v metalurgických aplikáciách.

Kategória:Palivá
Kategória:Výroba surového železa
Zoznam miest v Poľsku

thumb|400px|Mapa najľudnatejších poľských miest
Tento článok obsahuje zoznam miest v Poľsku.
[thumb|[Varšava]]
[náhľad|[Krakov]]
[náhľad|[Lodž]]
[náhľad|[Vroclav]]
[náhľad|[Poznaň]]
 

## A

## B

## C

## Ć
* 20px Ćmielów (ŚK)

## D

## E

## F

## G

## H

## I

## J

## K

## L

## Ł

## M

## N

## O

## P

## R

## S

## Ś

## T

## U

## W

## Z

## Ż

Poľsko
Kategória:Poľské zoznamy
Cytoskelet

**Cytoskelet** je dynamický systém proteinových vlákien a tubulov, ktorých hlavná funkcia spočíva v transporte látok a komponentov bunky, v opore bunky a v účasti na jej delení (u živočichov sa podiela na vytvorení tzv. deliaceho vretienka).

## Zloženie
Cytoskelet sa skladá z troch zložiek: mikrotubulov, mikrofilamentov a intermediárnych filamentov. Každá zo zložiek sa podieľa na špecifických funkciách, každopádne prichádzajú do tesného kontaktu a navzájom sa na seba viažu (napr. pomocou proteínu plektín).

## Funkcia
* pohybová (transportná)
* mechanická (oporná)
* udáva tvar u živočíšnej bunky
* vytvára spoje so susednými bunkami

## Zdroj
*

## Iné projekty

## Referencie

Kategória:Bunka
Skaut

**Skaut** môže byť:
* člen organizácie Slovenský skauting (SLSK), pozri Slovenský skauting a Skautský zbor
* člen Skautského hnutia, pozri Skauting
* časopis, pozri Skaut (časopis)
Lodž

**Lodž** (, , 1940–1945: *Litzmannstadt*) je tretie najväčšie mesto v Poľsku.
Mesto má katastrálnu výmeru 293 km² a 687 702 obyvateľov. Leží približne v strede Poľska a je hlavným mestom Lodžského vojvodstva.

Prvá zmienka o meste je z roku 1332. Mestské práva Lodž získala v roku 1423.  

## Osobnosti
* Izrael Poznański (* 1833 - † 1900), priemyselník, obchodník a filantrop
* Artur Rubinstein (* 1887 - † 1982), klavírny virtuóz
* Julian Tuwim (* 1894 – † 1953), básnik a prekladateľ
* Theodore Abel (* 1896 – † 1988), americký sociológ 
* Paul Klecki (* 1900 – † 1973),  švajčiarsky dirigent 
* Leo Rosten (* 1908 – † 1997), americký učiteľ a humorista  
* Aharon Kacir (* 1914 – † 1972), izraelský chemik
* Kazimierz Brandys (* 1916  - † 2000), spisovateľ
* Stanisław Mikulski (* 1929), herec známy z úlohy kapitána Klossa
* Jerzy Kosiński (* 1933 - † 1991), americký spisovateľ poľského pôvodu
* Jurek Becker (* 1937 - † 1997), (východo)nemecký spisovateľ a disident 
* Daniel Libeskind * 1946), americký architekt 
* Andrzej Sapkowski (* 1948), spisovateľ fantasy
* Marek Belka  (* 1952), ekonóm a politik
* O.S.T.R. (* 1980), rapper

## Partnerské mestá

## Referencie

## Iné projekty


Kategória:Mestá v Lodžskom vojvodstve
Kategória:Univerzitné mestá v Poľsku
Skaut (časopis)

**Skaut** je časopis určený pre dospievajúce deti vo veku 10 - 15 rokov vydávaný Slovenským skautingom.

Časopis sa začal publikovať čiernobiely v roku 2000, od roku 2001 plnofarebný. Vychádza mesačne s výnimkov letných prázdnin.

V septembri 2004 sa časopis premenoval na **Skaut - Explorer** a začal sa distribuovať do predajnej siete. V septembri 2006 sa premenoval späť na **Skaut**.

## Redakcia
* Šéfredaktor: Marián Suvák
* Kontakt: Slovenský skauting – časopis Skaut, Mokrohájska cesta 6, 841 04 Bratislava, 02 – 446 40 154 (prosím, vždy zadávajte aj s predvoľbou), 0948 310 100
* Registračné číslo MK SR: 2248/02
* ISSN 1336-9792

## Externé odkazy
*Oficiálna stránka časopisu Skaut

Kategória:Časopisy na Slovensku
Kategória:Časopisy pre deti a mládež
Kategória:Skauting
Gdansk

**Gdansk** (po česky a nesprávne po slovensky: *Gdaňsk*; , , , lat. *Gedania*) je jedno z najstarších a najväčších poľských miest, ležiace v Pomoransku na rieke Visla na brehu Baltského mora v Gdanskom zálive. Prvá zmienka o meste Gdansk je z roku 999. Je metropolou Pomoranského vojvodstva, má rozlohu 262 km² a 459 000 obyvateľov (2006).

## Druhá svetová vojna

Mesto Gdansk bolo začiatkom 20. storočia pod silným vplyvom Pruska a neskôr Nemecka. Významné prístavné mesto sa po 1. svetovej vojne stalo samostatným mestským štátom, bolo pod správou Spoločnosti národov a v zahraničí ho zastupovalo Poľsko, s ktorým bolo v colnej únii. Na jeho území bola aj poľská vojenská základňa v prístave Westerplatte, čo nacistické Nemecko v roku 1939 využilo ako zámienku na útok proti Poľsku, keďže asi 90 % obyvateľstva v tom čase tvorili etnickí Nemci. Útokom na Gdansk a jeho blízke okolie 1. septembra 1939 sa začal konflikt medzi Nemeckom a Poľskom, ktorý vyústil do 2. svetovej vojny.

## Osobnosti
* Johannes Hevelius (* 1611 – † 1687), astronóm
* Andreas Schlüter (* 1664 – † 1714), nemecký architekt a sochár 
* Gabriel Fahrenheit (* 1686 – † 1736), nemecký fyzik
* Arthur Schopenhauer (* 1788 – † 1860), nemecký filozof
* Richard Genée (* 1823 – † 1895), rakúsky operetný libretista a skladateľ
* Hugo Münsterberg (* 1863 – † 1916), nemecko-americký filozof a psychológ
* Heinrich Rickert (* 1863 – † 1936), nemecký filozof
* Richard Abegg (* 1869 – † 1910), nemecký chemik
* Konstantyn Dominik (* 1870 – † 1942), pedagóg a biskup
* Emil Hirschfeld (* 1903 – † 1968), nemecký atlét
* Günter Grass (* 1927 – † 2015), nemecký spisovateľ 
* Donald Tusk (* 1957), politik
* Beata Poźniaková (* 1960), poľsko-americká herečka, režisérka, spisovateľka a maliarka

## Partnerské mestá

## Referencie

## Iné projekty


Kategória:Mestá v Pomoranskom vojvodstve
Kategória:Hanza
Kategória:Prístavné mestá Baltského mora
Kategória:Univerzitné mestá v Poľsku
ISSN

**ISSN** (**International Standard Serial Number**, doslova **medzinárodné štandardné číslo seriálovej publikácie**) je jednoznačný osemčíselný identifikátor periodických publikácií (noviny, časopisy, vrátane internetových časopisov).

ISSN je obdobou ISBN používaného pre knihy; niektoré knihy, ktoré sú časťou série, majú dokonca pridelené oba identifikátory. Na rozdiel od ISBN však ISSN nemá žiadnu vnútornú štruktúru a nedajú sa z nej zistiť žiadne informácie o publikácii (z ISBN je možné napr. určiť vydavateľa).

Prideľovanie čísiel ISSN riadi sieť národných stredísk ISSN, koordinovaných z medzinárodného strediska v Paríži. Medzinárodné centrum ISSN je medzivládna organizácia založená v roku 1974 na základe dohody medzi UNESCO a francúzskou vládou. Centrum udržiava databázu všetkých pridelených ISSN. Táto databáza v súčasnosti obsahuje viac než jeden milión záznamov. Slovenská Národná agentúra ISSN pôsobí od 1. októbra 1997 v rámci Univerzitnej knižnice v Bratislave na Michalskej č. 1. Pri predelení ISSN pre tlačené periodické publikácie zároveň prideľuje čiarový kód EAN/ISSN zdarma.

Pre vloženie informácie o ISSN vo forme metaúdajov do HTML kódu sa odporúča nasledujúca syntax:
:`&lt;meta name="DC.Identifier" content="(SCHEME=ISSN) 12345678"&gt;`.

## Štandardné číslovanie ostatných publikácií
* ISAN – International Standard Audiovisual Number (pozri http://www.nlc-bnc.ca/iso/tc46sc9/isan.htm )
* ISBN – International Standard Book Number
* ISMN – International Standard Music Number for Printed Music
* ISRC – The International Standard Recording Code (pozri http://www.ifpi.org/isrc/ )
* ISRN – International Standard Technical Report Number

* ISWC – International Standard Musical Work Code

## Externé odkazy
* ISSN.org – Medzinárodné centrum ISSN
* www.ISSN.sk – Národná agentúra ISSN SR
* ISSN.ISSN.sk – vyhľadávanie slovenských ISSN
* www.ISSN.cz – České národní středisko ISSN

Kategória:Štandardy
Mezoderma (bunka)

[náhľad|Pierez ľudským embryom keď už vznikla mezoderma (vystiela [Žĺtkový vačok)]]
**Mezoderma**  (iné názvy: **mezoderm** , **stredný zárodkový/zárodočný list**) je stredný zárodočný list vznikajúci brázdením oplodneného vajíčka pri embryogenéze (vzniku a vývoji zárodku). 

Pri embryogenéze v druhej etape opolodnené vajíčko brázdi - jeho bunky sa neustále mitoticky delia až vytvoria mnohobunkový útvar - morula. Bunky vnútri moruly vycestujú k okraju a tak vytvoria blastocel (a teda fakticky prvotnú telovú dutinu), do ktorého sa invaginujú bunky zvonka blastuly, a tak dajú vzniknúť gastrule. Z buniek preliačených do blastocelu sa vyformujú zárodočné listy - ektododerma (vonkajší), mezoderma (stredný), endoderma (vnútorný). Z mezodermy vzniká célom a vylučovacia sústava, pohlavné orgány, cievna sústava, vnútorná kostra, svaly a ďalšie.

## Iné projekty

## Zdroj

Kategória:Bunka
Halže

**Halže** (po nemecky: *Hals*) je obec na severe Čiech v Plzeňskom kraji (okres Tachov).

Má 943 obyvateľov (*[[2006]]*).

Katastrálne územie obce má rozlohu .

## Pozri aj
* Zoznam obcí v Česku

## Iné projekty

## Referencie
*Mestská a obecná štatistika ČR - Mestá a obce okresu Tachov 

## Externé odkazy
* Oficiálne stránky obce
Cegléd

**Cegléd** môže byť:
* potok na Slovensku, pozri Cegléd (potok)
* osada na Slovensku, súčasť obce Rúbaň, pozri Cegléd (osada)
* mesto v Maďarsku, pozri Cegléd (mesto)
Bogoslav Šulek

**Bogoslav Šulek**, rodený ako **Bohuslav Šulek**, (* 22. apríl 1816, Sobotište, Slovensko – † 30. november 1895, Záhreb, Chorvátsko) bol chorvátsky prírodovedec, jazykovedec a publicista slovenského pôvodu.

Študoval na lýceu v Bratislave a bol spoluzakladateľom Spoločnosti československej. V roku 1838 odišiel do Chorvátska, kde sa aktívne podieľal na vývine kultúrneho a politického života. Pôsobil tam až do smrti.

## Významné diela
* *Deutsch-kroatisches Worterbuch – Njemačko-ilirski rječnik*, I. – II. (Záhreb, 1860)
* *Hrvatsko-njemačko-talijanski rječnik znanstvenoga nazivlja*, I. – II. (Záhreb, 1874/75)
* *Jugoslavenski imenik bilja*, (Záhreb, 1879)

## Iné projekty

Kategória:Chorvátski jazykovedci
Kategória:Osobnosti zo Sobotišťa
Kategória:Chorvátski prírodovedci
Svätý Ondrej

**Svätý Ondrej** môže byť:
*osoba:
**apoštol, pozri Ondrej (apoštol)
**Ondrej Corsini (San Andrea Corsini)
**Ondrej Krétsky
**Ondrej Toskánsky
**Ondrej (Byzancia, 10. stor.)
**Ondrej z Lympsakosu
**Ondrej Avellino
* sídlo:
** mesto v Maďarsku (po maď. *Szentendre*), pozri Svätý Ondrej (mesto)
** starší názov dnešnej miestnej časti Brusna, pozri Ondrej nad Hronom
** miestna časť obce Hôrka na Slovensku, pozri Hôrka
Robert Ľudvigovič Bartini

[thumb|250px|[Bartini VVA-14 v leteckom múzeu v Monine]]

**Robert Ľudvigovič Bartini** alebo **Roberto Oros di Bartini** (* 14. máj 1897, Fiume – † 6. december 1974, Moskva) bol pôvodne taliansky a neskôr sovietsky letecký konštruktér a vedec. 

## Biografia
Bartini sa stal členom talianskej komunistickej strany v roku 1921. Dôstojnícku školu ukončil v roku 1916, pilotnú školu v 1921 a milánsky polytechnický inštitút v roku 1922.
Po fašistickom prevrate v Taliansku v roku 1923, emigroval do ZSSR. Pracoval na niekoľkých inžinierskych a veliteľských pozíciach v sovietskom letectve a Červenej armáde. V roku 1928 sa stal vedúcim vývoja experimentálneho obojživelného lietadla.

V roku 1938 (niekde sa uvádza rok 1937), bol uväznený a v rámci čistiek prebiehajúcich v tridsiatych rokoch, prepustený bol až v roku 1946. V priebehu druhej svetovej vojny pracoval v konštrukčných kanceláriách TsKB 29 a OKB-86 (obe boli pod správou NKVD) tu vytvoril dva projekty raketových prepadových stíhacích lietadiel označené ako „R“ a „R-114“, pričom obe mali projektovanú rýchlosť cez 1 Mach, realizácia neprekročila štádium projektu. Bartini bol rehabilitovaný v roku 1956.

Je tiež autorom viacerých prác z odborov ako: aerodynamika, dynamika letu, a teoretická fyzika.

## Letecký konštruktér
*DAR - hydroplán s dlhým doletom (určený pre polárny prieskum ) 
*Stal-6 – držal svetový rýchlostný rekord (420 km/h v roku 1933) 
*Er-2 – rýchly dvojmotorový bombardér z roku 1940, existovalo viac verzií, jedna z mála Bartiniho konštrukcií, ktorá sa dostala do výroby (vyrobených okolo 320 kusov) 
*A-57 – revolučný projekt strategického bombardéra, neprekročil štádium projektu
*VVA-14 – ultranekonvenčná amfíbia, založená na využití tzv. „prízemného efektu“, projektovaná ako protiponorkové lietadlo

## Vedec
Venoval sa kozmológii, fyzike elementárnych častíc, filozofii vedy.

### Letectvo
Sergej Pavlovič Koroľov nazval Bartiniho svojim učiteľom. Spolupracoval s viacerými významnými sovietskymi leteckými konštruktérmi ako Sergej Vladimirovič Iľjušin, Oleg Antonov, Vladimir Michajlovič Mjasiščev, Alexander Sergejevič Jakovlev a mnoho ďalších.

Kľúčové fyzikálne vedecké Bartiniho práce:
**A Parity Between Physical Sizes* in the *Reports of the Academy of Sciences.* 1965., t.163, Nr.4 («Доклады Академии наук» (1965г., т. 163, №4)), and
**Some Parities Between Physical Constants* in the collection *Problems of the Theory of Gravitation and Elementary Particles.* Atomizdat, 1966., p. 249-266) (сборник «Проблемы теории гравитации и элементарных частиц» (М., Атомиздат, 1966г., стр. 249-266).

## Ďalšie čítanie
* "Dejiny leteckého konštruktérstva v ZSSR" od Vadima Borisoviča Šavrova „История конструкций самолетов в СССР“ ISBN 5-217-00477-0

## Externé odkazy
* http://www.aviation.ru/Bartini  (v ruštine)
* http://sergib.agava.ru/russia/bartini (v ruštine)
* http://www.ctrl-c.liu.se/misc/RAM/bartini.html  (po anglicky)

Kategória:Talianski leteckí konštruktéri
Kategória:Sovietski leteckí konštruktéri
Kategória:Osobnosti z Rijeky
Kategória:Nositelia Radu červenej zástavy
Zoznam miest v Slovinsku

Tento článok obsahuje **zoznam miest v Slovinsku** podľa spočítania z roku 2020.

Kategória:Slovinské zoznamy
Slovinsko
Kategória:Mestá v Slovinsku
Kompas

thumb|Označená strelka kompasu ukazuje vždy na sever.
**Kompas** je zariadenie určené na zisťovanie smeru k severnému magnetickému pólu. Normálny kompas ukazuje smer pomocou zmagnetizovanej ihly (magnetka, strelka) vyvážene otočne podopretej v ťažisku, ktorá sa voľne otáča dookola. Strelka sa otočí rovnobežne s magnetickými siločiarami zemského magnetického poľa, pričom jej magnetické póly sú voči zemským orientované opačne.

Kompas neukazuje na zemepisný pól, ale na magnetický pól, ktorý je oproti zemepisnému posunutý. V dostatočnej vzdialenosti od pólu je však táto odchýlka zanedbateľná, a preto sa zemepisný a magnetický pól stotožňujú. Priamo nad pólom (kde je výchylka významná) sa používa prístroj nazývaný inklinačná magnetka, ktorý ukazuje pól vo vertikálnom smere.

Prvým kompasom bol pravdepodobne kus magnetitu, plávajúci na drevenej podložke v nádobe s vodou. Kompasy sú známe už zo starovekej Číny. Prvá zmienka o kompase pochádza zo 4. storočia.

Dnešné moderné kompasy sú často elektronické, avšak princíp magnetického telieska orientujúceho sa podľa siločiar magnetického poľa zeme je zakomponovaný aj v nich. Pre praktickú orientáciu sa dnes viac využívajú zariadenia na presné určenie polohy pozičným systémom, napr. GPS. Na tejto báze existujú aj digitálne kompasy.

Zdokonalenou verziou kompasu je buzola.

Prvé ČÍNSKE kompasy pravdepodobne vôbec neslúžili na to, aby ľuďom pomohli s orientáciou v teréne či na mori. Mali skôr poslúžiť harmónii, aby čínske stavby boli v súlade s princípmi feng šuej. Je totiž dokázané a písomne podložené, že prístroj z magnetického materiálu slúžil ako "zameriavač".

Najstarší písomný záznam o použití vynálezu na navigáciu pochádza z roku 1102, avšak opisy využitia pri budovaní stavieb s geometrickými princípmi feng šuej sú aj o stovky rokov staršie. Vďaka kompasu sa výrazne zlepšila bezpečnosť a efektívnosť dopravy vo svete a vynález veľmi pomohol najmä navigácii na mori.

## Iné projekty

Kategória:Navigačné prístroje
Kategória:Avionika
Zoznam miest v Chorvátsku

Tento článok obsahuje **zoznam niektorých miest v Chorvátsku**.

## Niektoré mestá podľa abecedy

Chorvátsko

Mestá
Koprivnica

**Koprivnica** môže byť:
* nárečovo: pŕhľava
* mesto v Chorvátsku, pozri Koprivnica (Chorvátsko)
* obec na Slovensku, pozri Koprivnica (okres Bardejov)
* mesto v Poľsku, pozri Koprzywnica
Paleoproterozoikum

**Paleoproterozoikum** je najstaršia z troch ér proterozoika. Časový interval trvania je 2 500 – 1 600 mil. rokov. Predchádzal jej eón archaikum a po nej nasledovalo mezoproterozoikum.

## Rozdelenie
Paleoproterozoikum sa rozdeľuje na štyri útvary:
* statér
* orosir
* ryak
* sidér

## Vývoj
S nástupom paleoproterozoika sa začala meniť atmosféra Zeme, začal sa zvyšovať obsah kyslíka, ktorý bol produkovaný sinicami. Tento bol však rýchlo zoxidovaný železom, čoho dôkazom je výskyt formácií páskovaných železných rúd (jav známy ako *„kyslíkový kolaps“*). Približne pred 2 400 mil. rokmi došlo k **[[Hurónske zaľadenie|Hurónskemu zaľadneniu]]**, ktoré trvalo cca 300 mil. rokov.

Pred 2 000 mil. rokmi sa vytvoril prvý väčší kontinent – Atlantika, ten sa neskôr (približne o 200 mil. rokov) spojil s menšími fragmetmi pevniny a vytvoril superkontinent Columbia.

Z paleoproterozoika (konkrétnejšie zo západného Texasu) pochádza aj nález stôp po lezení, čo sa považuje za dôkaz výskytu prvých mnohobunkových životných foriem na Zemi.

## Referencie

## Pozri aj
* Chronostratigrafická tabuľka
* Prekambrium

## Iné projekty

## Externé odkazy
* databáza GeoWhen

Kategória:Proterozoikum
Javorník

**Javorník** môže byť:

* sedlo v Javorníkoch, pozri Javorník (sedlo)
* vrch () v pohorí Šumava, pozri Javorník (Šumava)
* vrch () v Kremnických vrchoch, pozri Javorník (vrch v Kremnických vrchoch)
* vrch () v Bielych Karpatoch, pozri Javorník (Biele Karpaty)
* vrch () v Javorníkoch, pozri Javorník (Javorníky)
* vrch () v Strážovských vrchoch, pozri Javorník (Strážovské vrchy)

* obec v Česku:
** Javorník (okres Ústí nad Orlicí)
** Javorník (okres Svitavy)
** Javorník (okres Hodonín)
** Javorník (okres Jeseník)
** Javorník (okres Benešov)

* časť obce v Česku (obec je uvedená v zátvorke):
** Javorník (Čtyřkoly)
** Javorník (Proseč pod Ještědem)
** Javorník (Vacov)
** Javorník (Rudník)

* český folklórny súbor, pozri Javorník (súbor)

* potok na Slovensku:
** prítok Kurimky v povodí Tople, pozri Javorník (prítok Kurimky)
** prítok Šúrskeho kanála v povodí Malého Dunaja, pozri Javorník (prítok Šúrskeho kanála)
** prítok Tovarského potoka v povodí Váhu, pozri Javorník (prítok Tovarského potoka)
** prítok Zbojského potoka v povodí Uhu, pozri Javorník (prítok Zbojského potoka)

## Pozri aj
* Javorníky
Tábor

**Tábor** môže byť:
* všeobecne:
** celok s hromadným ubytovaním alebo väzením pod dočasnými alebo semiprovizórnymi prístreškami, napr. utečenecký tábor, stanový tábor, koncentračný tábor, vyhladzovací tábor, vojenský tábor, detský tábor, pioniersky tábor, skautský tábor, letný tábor, zberný tábor, zajatecký tábor, poľný tábor, rímsky tábor, obliehací tábor
** skupina s rovnakou orientáciou, najmä záujmovou
** zastarano: verejné zhromaždenie ľudu pod šírym nebom
* mesto v Česku, pozri Tábor (Česko)
* okres v Česku, pozri Okres Tábor
* osada v Česku pri Opave
* vrch:
** biblický vrch, pozri Tábor (vrch)
** vrch v Česku:
*** na JV Ještědsko-kozákovského hřbetu, , južne od Lomnice nad Popelkou v okrese Jičín
*** , západne od Kozlovíc v okrese Frýdek-Místek
*** , juhozápadne od Zábřehu v okrese Šumperk
** vrch na Slovensku:
*** vrch geomorfologickej časti Ochodnická vrchovina v pohorí Javorníky (), pozri Tábor (Javorníky)
* vymyslený ostrov z románov Julesa Verna, pozri Tábor (ostrov)
* vojenské pseudonymum generála Stanisława Tatara, náčelníka štábu poľskej Krajinskej armády '(Armia Krajowa)'
* bývalý slovenský almanach, pozri Tábor (almanach)

## Pozri aj
* Tabor

## Iné projekty
Kameničná

**Kameničná** je:
* obec v okrese Komárno, pozri Kameničná (okres Komárno)
* obec v okrese Ústí nad Orlicí v Česku, pozri Kameničná (okres Ústí nad Orlicí)
Šiesta križiacka výprava

::*Šiesta križiacka výprava je v niektorých textoch názov [[siedma križiacka výprava|siedmej križiackej výpravy]]. *

**Šiesta križiacka výprava**, alebo **výprava Fridricha II. ** bola križiacka výprava v rokoch 1228 až 1229.

Výprava je zaujímavá tým, že došlo prvýkrát k pokusu o diplomatické dosiahnutie križiackych cieľov. Cisár Fridrich v roku 1228 dorazil po mori do Akkonu  a 18. februára 1229 podpísal s egyptským sultánom Kamelom (synovcom Saladina) v palestínskej Jaffe zmluvu, podľa ktorej sa podarilo opäť dočasne (do roku 1244) získať Jeruzalem (okrem dvoch budov), Betlehem a Nazaret, vrátane spojenia s pobrežím. Napriek pápežovmu odporu sa Fridrich v Jeruzaleme potom dal korunovať za kráľa, ale o šesť mesiacov neskôr po kritike obyvateľstva odplával domov.

## Iné projekty

Kategória:Križiacke výpravy
Kategória:Križiaci (dejiny)
Červená Voda

**Červená Voda** je:
* obec v okrese Sabinov, pozri Červená Voda (okres Sabinov)
* obec v okrese Ústí nad Orlicí, pozri Červená Voda (okres Ústí nad Orlicí)

**Červená voda** je:
* prítok Hromovca v povodí Popradu, pozri Červená voda (prítok Hromovca)
* prítok Mlynice v povodí Popradu, pozri Červená voda (prítok Mlynice)
* prítok Turca v povodí Váhu, pozri Červená voda (prítok Turca)
* prítok Vajskovského potoka v povodí Hrona, pozri Červená voda (prítok Vajskovského potoka)
Mezoderma

**Mezoderma**  alebo menej často [a po česky] **mezoderm**  môže byť:
*stredný zárodkový list v embryu, pozri mezoderma (bunka)
*stredná vrstva primárnej kôry v stonkách a koreňoch, pozri mezoderma (botanika)

## Zdroje
Kliment I.

[thumb|[Giovanni Battista Tiepolo, Videnie sv. Klimenta, 1730 - 1735, olej na plátne, Národná galéria, Londýn]]
** Svätý Kliment I.** (tiež **Klement alebo Klementín**) alebo **Klement Rímsky** (* ? - † 97/101 ?) bol v poradí 4. rímskym pápežom (od r. 88/92). Zomrel vo vyhnanstve na Kryme, údajne ako mučeník.

Tertulián uvádza, že Klement prijal biskupskú vysviacku od svätého Petra.

Ako rímskemu biskupovi sa mu pripisoval prvý list kresťanskej obci v Korinte, v ktorom sa už spomína cirkevná hierarchia (horlí v ňom proti rozkolníkom v Korinte, bližšie neoznačeným, ktorí odopierali poslušnosť voleným cirkevným hodnostárom), druhý list Korinťanom, dva listy pannám, judaistické úvahy a homílie, ako i apoštolské konštitúcie, ktoré však vznikli v 3. - 4. storočí.

Kliment mal zomrieť mučeníckou smrťou pri Chersone. Jeho údajné  ostatky našiel Konštantín v januári roku 860. Odniesol ich do Carihradu (r. 861), v roku 863 na Veľkú Moravu a odtiaľ v roku 867 do Ríma. Zdá sa, že Klimentove ostatky pomohli Konštantínovmu sprievodu dosiahnuť u pápeža Hadriána II. schválenie slovanskej liturgie a ďalších cirkevných požiadaviek. Konštantín zložil kultu ostatkov Klimenta tri náboženské skladby.

Klement zaviedol do liturgie pozdrav *Dominus vobiscum*.

V rokoch 860 - 880 v Ríme prežíval Klimentov kult renesanciu. Od raného kresťanstva je uctievaný ako svätec.

## Zdroje

* *[[Všeobecný encyklopedický slovník]]*, Ottovo nakladatelství, 2002
* Kol. autorov, *[[Encyklopédia Slovenska]]*, Veda, Bratislava, 1979
* "Klement Rímsky, pápež, biskup a mučeník : 25. november." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 88-89. ISBN 80-967341-1-3
* "Dňa 25. novembra : Svätý mučeník Kliment, rímsky Pápež." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 574-575. ISBN 80-7165-381-0
* "Svätý Klement I." In: Viliam Judák: *Na Petrovom stolci I. : Krátke dejiny pápežov.* Trnava : Spolok svätého Vojtecha, 2010, s. 17. ISBN 978-80-7162-834-7

## Iné projekty

Kategória:Úmrtia v 101
Kategória:Talianski pápeži
Kategória:Apoštolskí otcovia
Kategória:Talianski katolícki svätci
Kategória:Talianski protestantskí svätci
Kategória:Talianski pravoslávni svätci
Kategória:Katolícki svätci majúci sviatok 23. novembra
Sieťový prenosový protokol tlače

**Sieťový prenosový protokol tlače** (angl. *network news transfer protocol*), skr. **NNTP**, je internetový protokol, ktorý sa používa na čítanie a posielanie Usenet článkov, takisto ako na transfer článkov   medzi servermi sieťových článkov. Brian Kantor z Kalifornskej univerzity, San Diego a Phil Lapsley z Kalifornskej univerzity, Berkeley dokončili RFC 977, špecifikáciu pre Network News Transfer Protocol v marci  1986. Medzi ďalších prispievateľov patrili Stan Baylor z College of Medicine a Erik Fair z Apple Computer.

Usenet bol pôvodne vyvinutý v súvislosti so sieťou UUPC, kde sa väčšina článkov prenášala medzi počítačmi prostredníctvom pripojenia cez telefónne linky. Čitatelia a prispievatelia sa museli prihlasovať na tie isté počítače, ktoré hosťovali servre, pričom čítali priamo z lokálneho disku.

Keď sa používanie LAN a internetu rozšírilo, žiadalo sa, aby bol čitateľom článkov elektronickej konferencie umožnený prístup z osobného počítača. Preto sa hľadal spôsob ako využiť internet na prenos  článkov. Vývojári sa rozhodli vytvoriť nový protokol podobný SMTP, ktorý by slúžil na čítanie elektronických konferencií. Pre NNTP bol určený port 119. Keď sa klienty napoja na server sieťových článkov prostredníctvom SSL, využíva sa TCP port 563, často označovaný ako NNTPS. 

Využitie tohto protokolu je stále veľmi široké. Iný protokol, ktorý môže slúžiť na čítanie elektronických konferencií (nekompatibilných s NNTP servermi) je IMAP.

Kategória:Internetové protokoly
Severná slovinčina

::*Severná slovinčina môže byť aj označenie severnej časti juhoslovanskej slovinčiny, pozri pod [[slovinčina]].*
**Severná slovinčina** (iné názvy: **pomoranská slovinčina**, **pomorská slovinčina**, **baltská slovinčina**, zriedkavo: **slovinčina**) je mŕtvy jazyk z vetvy západoslovanských jazykov. Rozprávali ním pomoranskí Slovinci. Považuje sa veľmi často za nárečie kašubčiny (severnej kašubčiny) alebo pomorančiny alebo poľštiny. Vymrel s presunmi obyvateľstva po skončení druhej svetovej vojny.

Pomoranskí Slovinci v polovici 19. storočia žili v niekoľkých dedinách pri Gardne a Łebsku. Štúdiu severnej slovinčiny sa významne venoval ruský vedec A. Hilferding (Alexandr Fiodorovič Giľferding), ktorý do tejto oblasti v roku 1856 podnikol expedíciu a v roku 1862 o Pomoranských Slovincoch napísal významnú knihu. Podľa jeho údajov boli vtedy severoslovinské územia priamo spojené s kašubskými územiami.

## Zdroje

Kategória:Mŕtve jazyky
Kategória:Západoslovanské jazyky
Hradec nad Moravicí

**Hradec nad Moravicí** je sliezske mesto, ktoré leží v okrese Opava v Česku. Má 5 398 obyvateľov, katastrálne územie mesta má rozlohu 4395 ha.

Vo vzdialenosti 9 km severne leží štatutárne mesto Opava, 12 km juhozápadne mesto Vítkov, 13 km severovýchodne mesto Kravaře, 14 km južne mesto Bílovec. Cez mesto tečie rieka Moravice.

## Dejiny
Prvá písomná zmienka o meste je z roku 1060.

## Pamätihodnosti
* Zámok na námestí Československej armády
* Kostol sv. Petra a Pavla na námestí Československej armády
* Kaplnka na Pivovarskej ulici
* Weisshuhnov papierenský splav
* Mestské opevnenie

## Partnerské mestá
*  Liptovský Hrádok, Slovensko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka


Kategória:Mestá v Česku
Kategória:Obce okresu Opava
Kategória:Mestské pamiatkové zóny v Česku
Funningur

**Funningur** je dedina v obci Runavíku na Faerských ostrovoch. Má 52 obyvateľov (stav: 1. marca 2014). Cez neho tečie rieka Stórá.

## Iné projekty

## Referencie
* 

Kategória:Sídla na Faerských ostrovoch
Magnus liber organi

**Magnus liber organi** alebo **Magnus liber**, celým názvom **Magnus liber organi de graduali et antiphonario pro servitio divino**, je zbierka polyfonného (viachlasného) repertoáru, ktorú zostavili francúzski skladatelia Leoninus (prvá verzia) a Perotinus (druhá, modernizovaná a skrátená verzia) pre katedrálu Notre Dame v Paríži v období od konca 12. do začiatku 13. storočia. Patrí k produkcii tzv. notredamskej školy, ktorá významne prispela k rozvoju viachlasu. Ten bol v stredovekej hudbe hlavným rysom obdobia *[[ars antiqua]]*. Slovo organum v názve nemá nič spoločné s organom (hudobným nástrojom), ale označuje techniku ranej formy polyfónie, dvojhlasný spev.

## Obsah diela
*Magnus liber organi* bola vytvorená v čase, keď sa prevažná väčšina ostatných záznamov vtedajšej doby prenášala len ústnym podaním. Dielo je významné predovšetkým tým, že reprezentuje začiatok moderného výkladu hudobnej kompozície. Obsahuje 33 omšových melódií a 13 liturgických hodín. Každá časť začína adventnými témami a pokračuje námetmi podľa postupnosti cirkevného roku. Všetky spevy sú písané pre dva hlasy v štýloch diskantu a organa. Chorálne pasáže sú písané v jednohlase, sólové pasáže vo viachlase.

## Verzia diela
*Magnus liber* bola (ako sa spomína vyššie) revidovaná, prepísaná a skrátená, de facto modernizovaná. Perotin prepísal mnoho častí Léoninových skladieb do iných foriem, Léonin totiž používal iba diskantu. Rozdiely medzi verziami sú aj v pokročilejšej rytmike. Pridaním nových rytmických foriem predznamenal Perotinus ďalší vývoj hudby. Nesúhlasil navyše zjavne s prílišnou rozvláčnosťou pasáží bez zmien, čím zdôraznil potrebu priebežného vnútorného vývoja hudobnej skladby, čo je ďalším jeho významným prínosom. Formálnymi príspevkami oboch autorov bolo zavedenie novej skladobnej techniky organum purum (Léonin) a zdokonalenie techniky diskantu (Pérotin).

Originál diela sa nezachoval, existuje však v opisoch (napr. Pluteus – rukopis, uložený vo Florencii).
    
## Pozri aj
* Stredoveká hudba

## Externé odkazy
* Magnus Liber Organi 

Kategória:Stredoveká hudba
Kategória:Stredoveké rukopisy
Bartini

**Bartini** môže byť:
* sovietsky konštruktér, pozri Robert Ľudvigovič Bartini
* planétku, pozri 4982 Bartini
Geoinformatika

**Geoinformatika** je geoinformačná veda ktorá sa zameriava na vývoj a aplikácie metód pre riešenie problémov v geovedách so špecifickým dôrazom na geografickú polohu objektov. Geoinformatika je nový subjekt v geovedách. Dôležité oblasti jeho výskumu a aplikácií sú v súčasnosti:

* získavanie digitálnych geoúdajov v teréne
* globálne polohovanie a navigačné systémy
* analýza a hodnotenie – posudzovanie údajov diaľkového prieskumu zeme (DPZ)
* geografické informačné systémy
* integrácia vedomostných znalostí znalostí systému GIS
* vývoj a aplikácie geostatických metód
* numerické simulačné modely a prognostické modely pre priestorové procesy
* systémy pre podporu rozhodovania
* použitie multimediálnych metód
* digitálne kartografické systémy
* trojrozmerná vizualizácia, virtuálna realita

## Iné projekty

## Externé odkazy
* GEOforum.sk  Nezávislý informačný portál o geodézii, kartografii, katastri a geoinformáciach
* GEOINFORMATIKA  Spravodajský portál slovenskej a českej geokomunity
* SAGI  Slovenská asociácia pre geoinformatiku
Spravodlivý obchod

**Spravodlivý obchod** alebo **Fair Trade** alebo **férový obchod** je označenie pre alternatívu k voľnému trhu, ktorá vznikla ako odozva na zlé podmienky, v ktorých sú pestovatelia a výrobcovia z rozvojových krajín nútení pracovať a predávať suroviny či iný tovar.

Koncept Spravodlivého obchodu zahŕňa pravidlá a podmienky, pri splnení ktorých je výrobok či surovina označená logom Fair Trade, ktoré spotrebiteľovi zaručuje, že pri jej vzniku nedochádzalo k potláčaniu ľudských práv (definovaných podľa OSN), k znečisťovaniu či poškodzovaniu prírody a pestovatelia či výrobcovia dostali za svoju prácu zaplatenú mzdu, ktorá im umožňuje rozvoj a určitú životnú úroveň (napr. si môžu dovoliť posielať svoje deti do školy, zatiaľ čo pestovatelia alebo výrobcovia predávajúci za trhové - obvykle nižšie - ceny si to dovoliť nemôžu). Výkupná cena surovín (napr. káva, banány, bavlna) je nastavená na určitú úroveň a nepodlieha výkyvom trhu.

## Kritika spravodlivého obchodu

V štátoch, v ktorých Spravodlivý obchod už dosiahol značnú popularitu a jeho podiel na trhu rastie, je možné nájsť výrobky Fair Trade aj vo veľkých obchodných reťazcoch (Tesco, Carrefour, Sainsbury's). Poukazuje sa na to, že reťazce využívajú skutočnosť, že Fair Trade výrobky budú ľudia ochotní kupovať aj za vyššiu cenu, a často tento tovar predražujú - napr. v Anglicku sa rozdiel medzi bežnými banánmi z Dominikánskej republiky a Fair Trade banánmi z Dominikánskej republiky v Sainsbury's pohyboval na štvornásobku ceny (2,74 britskej libry za libru (0,454 kg) oproti 70 penciam za libru. Odhaduje sa, že Sainsbury's platí prostredníkom približne 70 pencí za libru. To znamená, že zarába na každej libre banánov 2 britské libry. Koncoví producenti dostávajú za každú libru nazbieraných banánov asi 16 pencí.

Niektorí ekonómovia tiež namietajú, že ak sa napríklad pestovateľom kávy zaručí stála cena nepodliehajúca výkyvom trhu, priláka to ďalších pestovateľov, ktorí tiež začnú pestovať kávu, čo ďalej zníži svetovú cenu a konečným dôsledkom bude hlboký prepad.

## Odkazy
* Fair Trade Labelling Organization: http://www.fairtrade.net
* International Fair Trade Association: http://www.ifat.org
* stranka fair trade kampane na Slovensku

Kategória:Obchod
Pedagogická fakulta Univerzity Komenského (1946 – 1953)

**Pedagogická fakulta Univerzity Komenského** bola prvá pedagogická fakulta na Slovensku, ktorá jestvovala v rokoch 1946 – 1953. Bola zriadená v roku 1946 na základe prezidentského dekrétu o vysokoškolskom vzdelávaní učiteľov so sídlom v Bratislave a s pobočkami v Nitre, Banskej Bystrici a Košiciach. Realizovalo sa v nej prevažne štúdium učiteľov základných škôl popri zamestnaní.

V akademickom roku 1947/1948 mala 27 poslucháčmi v dennom štúdiu a 2&nbsp;750 poslucháčmi študujúcimi popri zamestnaní a v akademickom roku 1952/1953 vyučovala 294 poslucháčov v dennom a 2&nbsp;245 v štúdiu popri zamestnaní.

Fakulta zanikla v roku 1953, kedy boli na základe zákona č. 31/1953 Zb. o školskej sústave a vzdelávaní učiteľov (školský zákon) za školy pre vzdelávanie učiteľov určené, okrem iného, vyššie pedagogické školy a vysoké školy pedagogické, čiže fakulta sa pretransformovala na Vyššiu pedagogickú školu v Bratislave a Vysokú školu pedagogickú v Bratislave.

Na pedagogickej fakulte a nástupníckej Vysokej škole pedagogickej boli profesormi Július Brychta (od roku 1947 prednášal politickú ekonómiu a občiansku výchovu), Miloslav Dillinger (1947 – 1950, F. Jurga, Ondrej Pavlík (1952 – 1957), Eugen Suchoň (1948 – 1954), V. Svitek, Michal Topoľský (1947 – 1958), Peter Vajcik (1947 – 1959), Ján Vanovič (1947, prednosta fyzikálneho ústavu fakulty 1948) a ď. Dekanmi boli Jur Hronec (1946 – 1948) a Karol Stráňai (1950 – 1958).

## Referencie

## Externé odkazy
* 

Kategória:Zaniknuté vysoké školy na Slovensku
Kategória:Pedagogické fakulty na Slovensku
Kategória:Vzdelávanie v Česko-Slovensku
Pražská arcidiecéza

**Pražská arcidiecéza** je arcidiecéza pokrývajúca oblasť stredných Čiech. Jej arcibiskup je prímasom Česka a sídli v Prahe. Je metropolitnou arcidiecézou Českej cirkevnej provincie. 

Vznikla ako diecéza v roku 973 vyčlenením z regensburskej diecézy za vlády Boleslava II. Jej prvým biskupom bol Dětmar, ako druhý v poradí na jej čele stál svätý Vojtech, ktorý je aj patrónom arcidiecézy. Na arcidiecézu bola povýšená 30. apríla 1344 pápežom Klementom VI. Jej prvým arcibiskupom bol Arnošt z Pardubíc. 

Súčasným arcibiskupom (zatiaľ menovaným) je Stanislav Přibyl, apoštolským administrátorom je Jan Graubner, pomocný biskup je Zdeněk Wasserbauer. Karel Herbst a Václav Malý sú emeritnými pomocnými biskupmi arcidiecézy.

## Základné údaje
november 2018, podľa stránok arcibiskupstva
* Členenie: 14 vikariátov, 148 farností
* Obyvatelia/katolíci: 2 316 000/558 000
* Kňazi: 291, z toho 151 rehoľných

## Externé odkazy
* Oficiálne stránky arcibiskupstva


Kategória:Rímskokatolícke diecézy v Česku
Kategória:Rímskokatolícke arcidiecézy
November 2006

## Úmrtia
* 1. november – William Styron, americký románopisec (* 1925)
* 6. november – Walter Hauck, nemecký vodca SS a vojnový zločinec (* 1918)
* 6. november – Pavol Safko, slovenský pedagóg a atletický tréner (* 1923)
* 8. november – Basil Poledouris, skladateľ filmovej hudby a otec Zoë Poledouris (* 1945)
* 10. november – Jack Palance, americký herec (* 1919)
* 13. november – Igor Novák, česko-slovenský futbalista a futbalový reprezentant (* 1948)
* 16. november – Milton Friedman, americký ekonóm, nositeľ Nobelovej ceny (* 1912)
* 17. november – Ferenc Puskás, maďarský futbalista (* 1927)
* 20. november – Robert Altman, americký režisér (* 1925)
* 23. november – Alexandr Vaľterovič Litvinenko, agent sovietskej KGB a nástupníckej FSB, zomrel vo Veľkej Británii na následky otravy polóniom (* 1962)
* 23. november – Philippe Noiret, francúzsky divadelný a filmový herec (* 1930)
* 24. november – Zdeněk Bílek, slovenský dirigent (* 1923)
* 24. november – Zdeněk Veselovský, českých zoológ (* 1928)
* 29. november – Viliam Kořínek, slovenský huslista (* 1915)

## Astronómia a kozmonautika

## Politika

Kategória:2006
Heuréka

**Heuréka!** je zvolanie pri náhlom, nečakanom objave, znamená "objavil som to". Pochádza zo starogréčtiny: po grécky ηὕρηκα (Heureka), 1. osoba indikatívu perfekta aktíva od  slovesa εὑρίσκω (výslovnosť: heuriskó) = "nachádzam". 

Výrok preslávil grécky učenec Archimedes zo Syrakúz, ktorý podľa Plutarcha utekal nahý po uliciach tohto mesta kričiac „Heureka!“, po tom ako prišiel vo vani na Archimedov zákon. Od tých čias sa používa výkrik na vyjadrenie radostného nadšenia nad vyriešením ťažkej úlohy.

Kategória:Grécke výrazy
Hydrostatika

thumb|right|Rozloženie hydrostatického tlaku na stene nádoby a povrchu ponoreného telesa
**Hydrostatika** je časť mechaniky tekutín. Skúma podmienky rovnováhy kvapalín a telies do nich ponorených (kvapaliny a telesá sú v relatívnom pokoji). 
## Základné pojmy
* Eulerova rovnica hydrostatiky
* Hydrostatická tlaková sila
* Hydrostatický tlak
* Vztlaková sila
* Archimedov zákon
* Pascalov zákon

## Pozri aj
* Spojené nádoby
* Plávanie telies
Arthur Charles Nielsen

**Arthur Charles Nielsen, Sr.** (* 5. september 1897, Chicago – † 1. jún 1980, Chicago) bol americkým marketingovým výskumníkom.

1923 založil Arthur Charles Nielsen v Evanston, Illinois ACNielsen Corp. podnik pre marketingový výskum. Ako jeden z prvých pochopil, že na to aby sa zlepšili trhové šance pre tovary a služby je potrebné analyzovať a systematizovať tak zmeny trhu a vývojové tendencie ako aj správanie sa zákazníka. Popri iných inováciách vynašiel Nielsen až do dnešných dní používaný obchodný panel, tzn. zvýraznenie dát priamo na Point of sale, mieste predajného aktu. 

Arthur C. Nielsen je tvorcom Nielsen Ratings|Nielsen Television Ratings a vytvoril konceptom „trhového podielu“, jedno z najdôležitejších trhových identifikátorov. 

Nielsen študoval na univerzite vo Wisconsine (University of Wisconsin at Madison) a bol v rokoch 1916 až 1918 kapitánom univerzitného tenisového mužstva. Aj v neskorších rokoch zostal tenisu verný. Spolu so svojím synom Arthur C. Nielsen, Jr. zvíťazil v rokoch 1946 a 1948 na majstrovstvách USA v kategórii dvojhra otec-syn. V roku 1971 bol zvolený do medzinárodnej Hall of Fame tenisového športu. Univerzita vo Wisconsine mu udelila v roku 1974 čestný doktorát.

V roku 1918 sa Nielsen oženil s Gertrude B. Smith. Mali jedného syna (Arthur C. Nielsen, Jr.) a tri vnúčatá (Dr. Arthur C. Nielsen III, J. Christopher Nielsen und Elizabeth Nielsen-Cocciarelli).

Kategória:Narodenia v 1897
Kategória:Úmrtia v 1980